**Mariano José de Larra y Sánchez de Castro**, nado en Madrid o 24 de marzo de 1809 e finado na mesma cidade o 13 de febreiro de 1837, foi un xornalista, narrador e poeta español, pertencente ao movemento do romanticismo.

Traxectoria
-----------

Fillo dun médico militar afrancesado, acompañou de neno coa súa familia as tropas napoleónicas en retirada a Francia. Alí viviu ata os nove anos, regresando daquela a Madrid. De regreso a España puido comprobar as grandes diferenzas que existían entre a moderna sociedade francesa e a atrasada sociedade española, sometida ao réxime absolutista de Fernando VII. Aí arrancou a súa firme defensa da europeización de España.

A partir dos 19 anos dedícase a traducir dramas franceses e publica artigos na *Revista Española* baixo o pseudónimo de *Fígaro*. Con 19 anos fundou *El duende satírico del día*, que durou pouco tempo. En 1832 comezou a publicar a revista satírica *El pobrecito hablador*. En 1833, xa baixo o réxime liberal puido expresarse con maior liberdade co pseudónimo de Fígaro.

A pesar do seu éxito, Larra encontrábase máis decepcionado da política na que intentara intervir como deputado. A esta decepción hai que engadir os seus fracasos amorosos. Casou moi novo, o seu matrimonio non foi ben e a súa esposa abandonouno. As súas relacións cunha muller casada, Dolores Armijo, foron moi inestables debido a personalidade desequilibrada e cambiante dela, ata que en febreiro de 1837 produciuse a ruptura definitiva. Sumido nunha forte depresión, o escritor, suicidouse dun tiro logo de lle devolver Dolores as cartas que lle enviara.

Obra
----

A obra de Larra salienta especialmente polos seus artigos xornalísticos, dos que chegou a escribir máis de douscentos. Son satíricos e agresivos ata onde a censura lle permitiu e exhibe neles, cun estilo integrado no romanticismo, a loita da individualidade perante a realidade social, política e cultural do momento. Combate a organización do Estado, o absolutismo e o carlismo ao tempo que se mofa da sociedade e da vida en familia.

O seu estilo é funcional, sen adornos e sempre cinguido á idea que quería expoñer. Empregaba termos estranxeiros con frecuencia, fuxindo de purismos e de dogmas literarios.

Larra e Galiza
--------------

Malia o seu carácter ilustrado, liberal e europeísta, Larra tampouco conseguiu fuxir dos prexuízos antigalegos comúns a moitos escritores españois. Sirva de exemplo esta cita súa:

> 
> 
> *El gallego (...) es un animal muy parecido al hombre, inventado para alivio del asno*
> 
>

Obras
-----

* *Obras Completas de D. Mariano José de Larra*, Montaner y Simón, Barcelona, obra principal.
* *Macías*: Drama histórico que mostra o amor malfadado, que acaba en morte.
* *El doncel de don Enrique el Doliente*: Novela histórica ambientada na Idade Media. Retoma o tema do seu drama *Macías*.

Notas
-----

1. ↑  Freixeiro Mato (2009) en García Negro, *Sobre o racismo lingüístico*, Eds. Laiovento

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mariano José de Larra*** |

|  |  |
| --- | --- |
|  | A Galicitas posúe citas sobre:  ***Mariano José de Larra*** |

### Bibliografía

* Lázaro, F. e Tusón V. (1994). *Literatura Española, 2º BUP*. Ed. Anaya.
* Pascual, Alcalde e Castro V. (2009) "Literatura Española, 2º BAC". Ed. Anaya

### Ligazóns externas

* Obras completas de Mariano José de Larra en Google books: Tomo I, Tomo II, Tomo III *(en castelán)*
* Biblioteca de Autor de Mariano José de Larra na Biblioteca Virtual Cervantes *(en castelán)*

|  |  |
| --- | --- |
| Control de autoridades | 
* Wd: Q298773
* WorldCat
* VIAF: 68923955
* BAV: ADV10870662
* BIBSYS: 90572484
* BLBNB: 000652227
* BNA: 000025123
* BNE: XX1720724
* BNF: 11886747c
* BRE: 2133895
* BVMC: 19
* BVPB: 34435
* CANTIC: a10356605
* CERL: cnp00395589
* DBE: mariano-jose-de-larra-y-sanchez-de-castro
* DeutscheBio: 118569783
* Dialnet: 69164
* Discogs: 3723939
* EBID: ID
* Europeana: ID
* FAST: 38130
* GEC: 0036573
* GND: 118569783
* Gutenberg: 35308
* ICCU: RAVV078377
* IMDb: nm4560972
* ISNI: 0000 0001 1028 7832
* LCCN: n79069922
* LibriVox: 5941
* NKC: jn19990004871
* NLA: 35292038
* NLG: 169544
* NTA: 06830949X
* OL: OL46100A
* openMLOL: 24606
* PTBNP: 116837
* SELIBR: 70000
* SNAC: w6gq7bvd
* SUDOC: 026661292

 |